
5 Ιανουάριου 2017 


ΤΕΥΧΟΣ ΔΕΥΤΕΡΟ 


Αρ. Φύλλου 4 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθορισμός των τελών αίτησης φορητότητας 
αριθμών έτους 2015 της εταιρείας ΕοιΤΓιπθϊ για τη 
σταθερή τηλεφωνία. 

2 

Ανάθεση καθηκόντων Ληξιάρχου στη Δημοτική 
Ενότητα Κεντρικού Ζαγορίου του Δήμου Ζαγορίου 
Νομού Ιωαννίνων. 

3 

Καθορισμός ωραρίου εργασίας κλάδων μονίμου και 
με ΣΕΙΔ προσωπικού των Δασικών Υπηρεσιών κατά 
τις απογευματινές ώρες των εργασίμων ημερών, τις 
νυχτερινές ώρες, καθώς και τα Σάββατα, τις Κυρια¬ 
κές και τις εξαιρέσιμες ημέρες, για το έτος 2017. 

4 

Έγκριση καθιέρωσης με αποζημίωση υπερωρια- 
κής απασχόλησης του προσωπικού μόνιμου και με 
σχέση εργασίας Ιδιωτικού Δικαίου (πλην Ιατρών) 
για το έτος 2017. 

5 

Έγκριση καταβολής αποζημίωσης Υπερωριακής 
εργασίας υπαλλήλων του ΓΕΝΙΚΟΥ ΑΝΤΙΚΑΡΚΓ 
ΝΙΚΟΥ ΟΓΚΟΛΟΓΙΚΟΥ ΝΟΣΟΚΟΜΕΙΟΥ ΑΘΗΝΩΝ 
«Ο ΑΓΙΟΣ ΣΑΒΒΑΣ». 

6 

Έγκριση αποζημίωσης για εργασία προς συμπλή¬ 
ρωση του υποχρεωτικού ωραρίου του προσωπι¬ 
κού φύλαξης του Νοσοκομείου. 

7 

Έγκριση αποζημίωσης για εργασία προς συμπλή¬ 
ρωση του υποχρεωτικού ωραρίου του προσωπι¬ 
κού σίτισης του Νοσοκομείου. 

8 

Υπερωρίες προσωπικού για το έτος 2017. 


ΑΠΟΦΑΣΕΙΣ 

Αριθμ. 787/7 _ (1) 

Καθορισμός των τελών αίτησης φορητότητας 
αριθμών έτους 2015 της εταιρείας ΡοΠήπθΙ για 
τη σταθερή τηλεφωνία. 

Η ΕΘΝΙΚΗ ΕΠΙΤΡΟΠΗ ΤΗΛΕΠΙΚΟΙΝΩΝΙΩΝ 
ΚΑΙ ΤΑΧΥΔΡΟΜΕΙΩΝ (ΕΕΤΤ) 

Έχοντας υπόψη: 

α.το ν. 4070/2012 «Ρυθμίσεις Ηλεκτρονικών Επικοινωνιών, 
Μεταφορών, Δημοσίων Έργων και άλλες διατάξεις» 


(ΦΕΚ 82/Α/10.04.2012), όπως ισχύει, ιδίως το άρθρο 12 
στοιχ. κβ) και μγ) και το άρθρο 68 αυτού, όπως ισχύει 
τροποποιηθέν με τη διάταξη του άρθρου 58, παρ. 3 του 
ν. 4146/2013 (ΦΕΚ 90/Α/18-4-2013), 
β. την απόφαση της ΕΕΤΤ Α.Π. 696/115/11.7.2013 «Τρο¬ 
ποποίηση και Κωδικοποίηση σε ενιαίο κείμενο του Κανο¬ 
νισμού της Φορητότητας Αριθμών στην Ελληνική Αγορά» 
(ΦΕΚ 1873/Β/2013), όπως ισχύει τροποποιηθείσα από τις 
αποφάσεις της ΕΕΤΤ ΑΠ. 708/14/20.2.2014 (ΦΕΚ 557/Β/2014) 
και ΑΠ. 735/006/9.10.2014 (ΦΕΚ 2986/ Β/2014), 
γ. την απόφαση της ΕΕΤΤ ΑΠ: 776/9/8-9-2016 «Αποτε¬ 
λέσματα Κοστολογικού Ελέγχου του Οργανισμού Τηλε¬ 
πικοινωνιών της Ελλάδος Α.Ε. (ΟΤΕ Α.Ε.) Έτους 2015 (με 
απολογιστικά στοιχεία 2013) για τις υπό ρύθμιση αγορές 
χονδρικής και λιανικής στις οποίες έχει επιβληθεί υποχρέ¬ 
ωση ελέγχου τιμών, κοστολόγησης και λογιστικού διαχω¬ 
ρισμού, και λοιπές ρυθμίσεις» (ΦΕΚ 3200/Β/5.10.2016), 
δ. την υπ' αριθμ. πρωτ. 3279/26-1 -2015 επιστολή της 
εταιρείας «ΕΟΒΤΗΝΕΤ Α.Ε.», με θέμα «Έγκριση κοστο- 
στρεφών τελών αίτησης φορητότητας της εταιρείας 
ΕοιΤΓιηθΐ Α.Ε. για το έτος 2015», 
ε. το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού 
προϋπολογισμού ούτε σε βάρος του προϋπολογισμού 
της ΕΕΤΤ, 

στ. την υπ'αριθμ. 31040/14-11 -2016 Εισήγηση της αρ¬ 
μόδιας υπηρεσίαςτης ΕΕΤΤ, και ύστερα από προφορική 
εισήγηση των Προέδρου και Αντιπροέδρου της ΕΕΤΤ 
(Καθηγητή Δημ.Τσαμάκη και Δρ. Νικολάου X. Παπαου- 
λάκη) και εκτιμώντας ότι: 

1. Το τμήμα Α του άρθρου 6 της υπ' αριθμ. ΑΠ 
696/115/11.7.2013 απόφασης της ΕΕΤΤ, όπως ισχύει, 
ορίζει τα εξής: 

«Τμήμα Α:Τέλη υπηρεσιών χονδρικής 

1. Τα τέλη που αφορούν την παροχή υπηρεσιών φο¬ 
ρητότητας αριθμών, είναι τα ακόλουθα: 

α. τέλος αίτησης φορητότητας 

β.Τέλος υπηρεσιών πληροφοριών δρομολόγησης 

γ. Τέλος ΕΒΔΑΦ 

2. Για καθένα από τα ανωτέρω τέλη ισχύουν τα ακό¬ 
λουθα: 

α. Τέλος αίτησης φορητότητας 
ί. Ο πάροχος-δότης δύναται να αιτηθεί από τον πάρο- 
χο-δέκτη την καταβολή τέλους αίτησης φορητότητας 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4/05.01.2017 


που αφορά τη διαδικασία διεκπεραίωσης μιας αίτησης 
συνδρομητή για φορητότητα αριθμού(ών).Το εν λόγω 
τέλος αφορά στις περιπτώσεις της αποδοχής και της 
απόρριψης της αίτησης φορητότητας και προσδιορίζε¬ 
ται με βάση την αρχή της κοστοστρέφειας. 

ίί. Για τον προσδιορισμό του εν λόγω τέλους λαμβά- 
νονται υπόψη μόνο οι εργασίες που πραγματοποιού¬ 
νται από τον πάροχο-δότη για την εξέταση της αίτησης 
φορητότητας μέχρι την αποδοχή ή απόρριψή της. Δεν 
λαμβάνονται υπόψη οι επιπλέον διαδικασίες που απαι¬ 
τούνται για την αποσύνδεση του συνδρομητή από τον 
πάροχο-δότη, ούτε οι διαδικασίες αλλαγών στις πληρο¬ 
φορίες δρομολόγησης. 

ίίί.Το τέλος αίτησης φορητότητας υπόκειται σε έγκριση 
από την ΕΕΤΤ. Για τον υπολογισμό του τέλους δύναται να 
χρησιμοποιηθεί Βοΐΐοιη-υρ μοντέλο. Για τον προσδιο¬ 
ρισμό του τέλους που θα εφαρμόσει κατά το επόμενο 
έτος κάθε πάροχος-δότης υποβάλλει προς έλεγχο στην 
ΕΕΤΤ τα στοιχεία κόστους που ορίζει η παρούσα εντός 
του μηνός Ιουλίου κάθε έτους. Σε περίπτωση μη παροχής 
επαρκών κοστολογικών στοιχείων από έναν υπόχρεο πά- 
ροχο, η ΕΕΤΤ δύναται να χρησιμοποιεί για την ανάλυση 
του κόστους δικό της Βοΐΐοιη-υρ μοντέλο χρησιμοποιώ¬ 
ντας στοιχεία της αγοράς που έχει στη διάθεσή της ή/και 
μεθοδολογίες συγκριτικών αναφορών (όθη<:Γιιη3ΐ1<ίη9). 

ίν. Επιτρέπεται η εφαρμογή τέλους αίτησης φορη¬ 
τότητας μεταξύ δύο παροχών με βάση την αρχή της 
αμοιβαιότητας, κατόπιν συμφωνίας μεταξύ των εν λόγω 
παροχών.». 

2. Με την υπ' αριθμ. πρωτ. 3279/26-1-2015 επιστολή 
της η εταιρεία «ΕΟΒΤΗΝΕΤ Α.Ε.» (εφεξής ΕΟΚΤΗΝΕΤ) αι- 
τείται τον καθορισμό των τελών αποδεκτής και απορρι- 
φθείσας αίτησης φορητότητας, αριθμών σταθερής τηλε¬ 
φωνίας έτους 2015, υποβάλλοντας για τον προσδιορισμό 
του κοστολογικού μοντέλου όοΐΐοηη-υρ με σταθμισμένο 
κόστος για τη διαχείριση αποδεκτών και απορριπτέων 
αιτημάτων ίσο με €0,584. 

3. Το υπό εξέταση αίτημα της εταιρείας ΕΟΒΤΗΝΕΤ 
για την έγκριση του τέλους αίτησης φορητότητας αριθ¬ 
μών σταθερής τηλεφωνίας έτους 2015 είναι νόμιμο και 
υποβάλλεται σύμφωνα με τις προαναφερόμενες δια¬ 
τάξεις του Κανονισμού Φορητότητας. Η ΕΕΤΤ προέβη 
σε εξέταση του υποβληθέντος με την υπ' αριθμ. πρωτ. 
3279/26-1-2015 επιστολή της εταιρείας ΕΟΒΤΗΝΕΤ μο¬ 
ντέλου για τον προσδιορισμό των τελών αποδεκτής και 
απορριφθείσας αίτησης φορητότητας αριθμών στα¬ 
θερής τηλεφωνίας έτους 2015. Από την εξέταση αυτή 
προέκυψε ότι το μοντέλο δεν περιλαμβάνει διαφορο¬ 
ποίηση των στοιχείων κόστους μεταξύ των αποδεκτών 
και των απορριφθέντων αιτήσεων φορητότητας, αλλά 
οι αιτήσεις αντιμετωπίζονται από το μοντέλο ενιαία. Η 
διαφοροποίηση αυτή προκύπτει ως απόρροια των αλ¬ 
λαγών που εισήγαγε ο Κανονισμός Φορητότητας (από¬ 
φαση της ΕΕΤΤ ΑΠ. 696/115/11-7-2013, όπως ισχύει) 
στις διαδικασίες διαχείρισης των αιτημάτων φορητό¬ 
τητας και ιδίως στη μείωση των λόγων απόρριψης των 
αιτήσεων φορητότητας, όπως αυτά ίσχυσαν από την 
24η Νοεμβρίου 2014. Ειδικότερα, η διαδικασία και οι 
λόγοι απόρριψης τροποποιήθηκαν σημαντικά από την 


24η Νοεμβρίου 2014 και οι τροποποιήσεις αυτές ίσχυσαν 
σε όλη τη διάρκεια του 2015. Το γεγονός αυτό δεν έχει 
ληφθεί υπόψη από την εταιρεία στη διαμόρφωση του 
υποβληθέντος μοντέλου, με αποτέλεσμα αυτό να μην 
αντικατοπτρίζει τις σχετικές δραστηριότητες για το 2015. 

4. Κατόπιν των ανωτέρω, διαπιστώνεται ότι το υπο- 
βληθέν με την υπ'αριθμ. πρωτ. ΕΕΤΤ 3279/26-1-2015 
επιστολή μοντέλο της εταιρείας ΕΟΒΤΗΝΕΤ παρουσιά¬ 
ζει σημαντικές ελλείψεις και για τον λόγο αυτό δεν είναι 
κατάλληλο για τον προσδιορισμό κοστοστρεφών τιμών 
των τελών φορητότητας αριθμών σταθερής τηλεφωνίας. 
Συνεπώς, η ΕΕΤΤ δεν δύναται να καθορίσει κοστοστρε- 
φή τιμολόγια των τελών αίτησης φορητότητας αριθμών 
σταθερής τηλεφωνίας της εταιρείας ΕΟΒΤΗΝΕΤ. 

5. Η ΕΕΤΤ δύναται να καθορίζει τιμές για τα εν λόγω 
τέλη αίτησης φορητότητας χρησιμοποιώντας μεθο¬ 
δολογίες συγκριτικών αναφορών των αντίστοιχων 
τελών άλλων παροχών (όθηςΕΐΓτωιΙάηο)· Εν προκειμέ- 
νω, τα στοιχεία κόστους για τις αιτήσεις φορητότητας 
αριθμών σταθερής τηλεφωνίας που έχει στη διάθεση 
της η ΕΕΤΤ για το έτος 2015 είναι τα στοιχεία που έχει 
υποβάλει η ΟΤΕ Α.Ε. για την έγκριση κοστοστρεφών 
τιμολογίων στο πλαίσιο της αποφάσεως της ΕΕΤΤ ΑΠ. 
776/9/8-9-2016 του κοστολογικού ελέγχου της ΟΤΕ Α.Ε. 
Δεδομένου ότι οι σχετικές δραστηριότητες και κόστη 
για την εξέταση των αιτήσεων φορητότητας αριθμών 
δεν αναμένεται να διαφέρουν ουσιωδώς μεταξύ των 
παροχών, είναι εύλογο στο πλαίσιο εφαρμογής της με¬ 
θοδολογίας όθηεΓιιηθίΊάης οι τιμές του τέλους αίτησης 
φορητότητας αριθμών σταθερής τηλεφωνίας για την 
εταιρεία ΕΟΒΤΗΝΕΤ να προσδιοριστούν σύμφωνα με 
τα διαθέσιμα αντίστοιχα τέλη της ΟΤΕ Α.Ε.. 

6. Σύμφωνα με την απόφαση ΕΕΤΤ ΑΠ. 776/9/8-9-2016, 
αναφορικά με τα αποτελέσματα κοστολογικού ελέγχου 
της ΟΤΕ Α.Ε. για το έτος 2015, ορίστηκαν για το έτος 2015 
οι ακόλουθες κοστοστρεφείς για την ΟΤΕ Α.Ε. τιμές για 
τα τέλη αίτησης φορητότητας αριθμών σταθερής τη¬ 
λεφωνίας: 


α. Αποδεκτή Αίτηση 


Μοναδιαίο κόστος 

Μονάδα Μέτρησης 

0,54 

ΕίΙΒ 


β. Απορριφθείσα Αίτηση 


Μοναδιαίο κόστος 

Μονάδα Μέτρησης 

0,08 

ΕΙΙΒ 


7. Σύμφωνα με το ανωτέρω σκεπτικό τα τέλη αίτησης 
φορητότητας αριθμών σταθερής τηλεφωνίας της εται¬ 
ρείας ΕΟΒΤΗΝΕΤ θα πρέπει να οριστούν ως εξής: 


α. Αποδεκτή Αίτηση 


Μοναδιαίο κόστος 

Μονάδα Μέτρησης 

0,54 

ΕΘΒ 


β. Απορριφθείσα Αίτηση 


Μοναδιαίο κόστος 

Μονάδα Μέτρησης 

0,08 

ΕΙΙΒ 
















Τεύχος Β'4/05.01.2017 

Δεδομένου ότι: 

α. είναι επιβεβλημένο να υπάρχει ίση μεταχείριση των 
παροχών σταθερής τηλεφωνίας και 

β. τα τέλη αιτήσεων φορητότητας της ΟΤΕ Α.Ε. με βάση 
την σχετική απόφαση της ΕΕΤΤ ΑΠ. 776/9/8-9-2016 έχουν 
έναρξη εφαρμογήςτην 1/1/2015, θα πρέπει αντίστοιχα 
και για την εταιρεία ΡΟΡΤΗΝΕΤ τα ανωτέρω τιμολόγια 
αποδεκτής και απορριφθείσας αίτησης φορητότητας 
αριθμών σταθερής τηλεφωνίας να οριστεί ότι εφαρμό¬ 
ζονται από 1/1/2015. 

8. Ο καθορισμός των σχετικών τελών αίτησης φορη¬ 
τότητας αριθμών σταθερής τηλεφωνίας της εταιρείας 
ΓΟΒΤΗΝΕΤ διενεργείται στο πλαίσιο της εύρυθμης λει¬ 
τουργίας της φορητότητας, της ανάπτυξης του ανταγω¬ 
νισμού μεταξύ των παροχών ηλεκτρονικών επικοινωνιών 
και εξασφάλισης διαφάνειας στην αγορά, αποφασίζει: 

1. Τον καθορισμό των ακόλουθων τιμών για τα τέλη 
αίτησης φορητότητας αριθμών σταθερής τηλεφωνίας 
της εταιρείας ΡΟΡΤΗΝΕΤ Α.Ε.: 


α. Αποδεκτή Αίτηση 


Μοναδιαίο τέλος 

Μονάδα Μέτρησης 

0,54 

ΕΘΡ! 


β. Απορριφθείσα Αίτηση 


Μοναδιαίο τέλος 

Μονάδα Μέτρησης 

0,08 

ΕΕΙΒ 


Τα ανωτέρω τέλη εφαρμόζονται από την 1 η Ιανουά¬ 
ριου 2015. 

2. Η εταιρεία ΡΟΡΤΗΝΕΤ Α.Ε. δύναται να εφαρμόζει 
τα τέλη της παραγράφου 1 ως προσωρινά τέλη, μέχρι 
την έκδοση απόφασης της ΕΕΤΤ για τα τέλη αιτήσεων 
φορητότητας αριθμών της εταιρείας για το έτος 2016. 

3. Η ισχύς της παρούσας άρχεται από τη δημοσίευσή 
της στην Εφημερίδα της Κυβερνήσεως εκτός αν άλλως 
ορίζεται σε επιμέρους διατάξεις της. 

4. Η παρούσα απόφαση να κοινοποιηθεί στην εταιρεία 
«ΡΟΡΤΗΝΕΤ Α.Ε.». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Νοεμβρίου 2016 
Ο Πρόεδρος 
ΔΗΜ.ΤΣΑΜΑΚΗΣ 


Αριθμ. 202867 (2) 

Ανάθεση καθηκόντων Ληξιάρχου στη Δημοτική 
Ενότητα Κεντρικού Ζαγορίου του Δήμου Ζαγο- 
ρίου Νομού Ιωαννίνων. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ ΚΑΙ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το άρθρο 280 παρ. I του ν. 3852/2010 (ΦΕΚ Α'87). 

2. Την ΠΥΣ αρ. 4/6.2.2015 (ΦΕΚ Α'24). 


3. Το άρθρο 56 του ν. 4257/2014 (ΦΕΚ Α' 93). 

4. Τη με αριθμ. 77912/16422/28-12-2012 απόφαση του 
Γενικού Γραμματέα Αποκεντρωμένης Διοίκησης Ηπείρου 
και Δυτικής Μακεδονίας (ΑΔΑ: Β4ΜΦΟΡ1 Γ-ΣΩΑ). 

5. Το άρθρο 2 παρ. 2 του ν. 344/1976 (ΦΕΚ Α' 143), 
όπως τροποποιήθηκε με το άρθρο 9 παρ. 15 και 16 του 
ν. 2307/1995 (ΦΕΚ Α' 113). 

6. Το άρθρο 49 του ν. 3584/2007 (ΦΕΚ ΑΊ 43). 

7. Τη με αριθμ. Φ.127080/57460/2010 (ΦΕΚ Β' 1984/ 
22.12.2010) απόφαση του Υπουργού Εσωτερικών «Υπο¬ 
διαίρεση ληξιαρχικής περιφέρειας, Δήμων που συνιστώ- 
νται από συνένωση Ο.Τ.Α. σύμφωνα μετον ν. 3852/2010» 

8. Τη με αριθμ. 125/12-12-2016 απόφαση του Δημάρ¬ 
χου Ζαγορίου, με την οποία διορίζεται νέα Ληξίαρχος 
στη Δ.Ε. Κεντρικού Ζαγορίου σε αντικατάσταση της προ¬ 
ηγούμενης, λόγω συνταξιοδότησήςτης. 

9. Τη με αριθμ. 9848/12-12-2016 βεβαίωση του Δήμου 
Ζαγορίου για την εξασφαλισμένη πίστωση,αποφασίζουμε: 

Αναθέτουμε την άσκηση καθηκόντων Ληξιάρχου της 
Δημοτικής Ενότητας Κεντρικού Ζαγορίου του Δήμου 
Ζαγορίου Νομού Ιωαννίνων στη μόνιμη υπάλληλο του 
ανωτέρω Δήμου Μπιζμπέλη Αγνή του Σωτηρίου, κατη¬ 
γορίας/κλάδου ΔΕ Διοικητικού με βαθμό Α'σε αντικατά¬ 
σταση της προηγούμενης, λόγω συνταξιοδότησής της. 

Από την παρούσα απόφαση προκαλείται δαπάνη σε 
βάρος του προϋπολογισμού του Δήμου Ζαγορίου ποσού 
7.500,00€(ΚΑ 10-6012.002). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 27 Δεκεμβρίου 2016 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 3329 π.ε. (3) 

Καθορισμός ωραρίου εργασίας κλάδων μονίμου 
και με ΣΕΙΔ προσωπικού των Δασικών Υπηρεσι¬ 
ών κατά τις απογευματινές ώρες των εργασίμων 
ημερών, τις νυχτερινές ώρες, καθώς και τα Σάβ¬ 
βατα, τις Κυριακές και τις εξαιρέσιμες ημέρες, για 
το έτος 2017. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις 

α) των άρθρων 6 και 280του ν. 3852/2010 (Α'87) «Νέα 
Αρχιτεκτονική της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης», όπως τροπο¬ 
ποιήθηκε και ισχύει, 

β)του άρθρου 1 παρ. 6 του ν. 1157/1981 (Α' 126), όπως 
έχει τροποποιηθεί και ισχύει, 

γ) του άρθρου 23 παρ. 1 και 2 του ν. 1735/1987 (Α' 195) 
«Προσλήψεις στο δημόσιο τομέα, κοινωνικός έλεγχος 
στη δημόσια διοίκηση, πολιτικά δικαιώματα και άλλες 
διατάξεις», όπως τροποποιήθηκε και ισχύει, 

δ) του άρθρου 41 του ν. 3979/2011 (Α' 138) «Για την 
ηλεκτρονική διακυβέρνηση και λοιπές διατάξεις», 
ε) του π.δ. 65/2011 (Α' 147) «Διάσπαση του Υπουρ¬ 
γείου Εσωτερικών, Αποκέντρωσης και Ηλεκτρονικής 
Διακυβέρνησης στα Υπουργεία α) Εσωτερικών και 
β) Διοικητικής Μεταρρύθμισης και Ηλεκτρονικής Δια¬ 
κυβέρνησης, συγχώνευση των Υπουργείων Οικονομίας, 
Ανταγωνιστικότητας και Ναυτιλίας και Θαλάσσιων Υπο¬ 
θέσεων, Νήσων και Αλιείας στο Υπουργείο Ανάπτυξης, 
Ανταγωνιστικότητας και Ναυτιλίας και μεταφορά στον 
Πρωθυπουργό των Γενικών Γραμματειών Ενημέρωσης 
και Επικοινωνίας και στο Υπουργείο Παιδείας, Δια Βίου 
Μάθησης και Θρησκευμάτων της Γενικής Γραμματείας 
Νέας Γενιάς», 

στ) του ν. 998/1979, (Α' 289) «Περί προστασίας των 
δασών και των δασικών εν γένει εκτάσεων της Χώρας», 
όπως τροποποιήθηκαν και ισχύουν, 
ζ) του ν. 1845/1989 (Α' 102) «Ανάπτυξη και αξιοποίηση 
της αγροτικής έρευνας και τεχνολογίας -Δασοπροστασία 
και άλλες διατάξεις», όπως τροποποιήθηκε και ισχύει, 
η) του ν. 3938/2011 (Α'61), άρθρο 21 «Ενσωμάτωση της 
Ελληνικής Αγροφυλακής στη Δασική Υπηρεσία», 
θ) του άρθρου 20 του ν. 4024/2011 (Α' 226) «Συντα- 
ξιοδοτικές ρυθμίσεις, ενιαίο μισθολόγιο -βαθμολόγιο, 
εργασιακή εφεδρεία και άλλες διατάξεις εφαρμογής του 
μεσοπρόθεσμου πλαισίου δημοσιονομικής στρατηγικής 
2012-2015», όπως τροποποιήθηκε και ισχύει. 

2. Τηδιάταξητηςπαρ. 3, στοιχείο δ του άρθρου 1 της με 
αριθ.πρωτ.ΔΙΑΔΠ/Γ2γ/οικ/1692/27.06.2006 (Β' 769) από¬ 
φασης του Υπουργού Διοικητικής Μεταρρύθμισης και 
Ηλεκτρονικής Διακυβέρνησης «Καθιέρωση ωρών προ¬ 
σέλευσης και αποχώρησης των υπαλλήλων των δημοσί¬ 
ων υπηρεσιών και των Ν.Π.Δ.Δ.», όπως η ως άνω διάταξη 
προστέθηκε με την αρ. ΔΙΑΔΠ/Φ.Β.10/1492/11.02.2013 
(Β' 388) τροποποιητική υπουργική απόφαση. 

3. Τις ανάγκες των Δασικών Υπηρεσιών της Αποκε¬ 
ντρωμένης Διοίκησης Κρήτης, σε ό,τι αφορά τόσο την 
καθημερινή τους λειτουργία όσο και την υλοποίηση 
των προγραμμάτων Πρόληψης Λαθροϋλοτομιών και 
Δασοπροστασίας και την εν γένει εύρυθμη και απρό¬ 
σκοπτη λειτουργία τους, με την κατά το δυνατόν άρτια 
οργάνωση τους και την πλήρη αξιοποίηση του έμψυχου 
δυναμικού τους, για την αποτελεσματικότερη άσκηση 
των αρμοδιοτήτων που τους έχουν εκχωρηθεί. 

4. Την ανάγκη εργασίας κλάδων μονίμου και με ΣΕΙΔ 
προσωπικού των Δασικών Υπηρεσιών κατά τις απογευ¬ 
ματινές ώρες των εργασίμων ημερών, τις νυχτερινές 
ώρες, καθώς και τα Σάββατα, τις Κυριακές και τις εξαι¬ 
ρέσιμες ημέρες, μετά και την ενσωμάτωση της Αγρο¬ 
φυλακής, για την άσκηση των αρμοδιοτήτων συνολικά 
του αντικειμένου Δασοπροστασίας και την εύρυθμη 
λειτουργία των Δασικών Υπηρεσιών. 

5. Το γεγονός ότι σύμφωνα με τη διάταξη του άρ¬ 
θρου 90 του π.δ. 63/2005 (Α' 98) «Κώδικας Νομοθεσίας 
για την Κυβέρνηση και τα Κυβερνητικά όργανα», και το 
με αριθμό 149118/5981/5-12-2016 έγγραφο της Γενι¬ 
κής Διεύθυνσης Ανάπτυξης και Προστασίας Δασών και 
Αγροπεριβάλλοντοςτου Υπουργείου Περιβάλλοντος και 
Ενέργειας η δαπάνη που προκαλείται για το έτος 2017 


και αφορά την Αποκεντρωμένη Διοίκηση Κρήτης ανέρ¬ 
χεται μέχρι του ποσού των 410.000 € και θα καλυφθεί 
από πιστώσεις του Κρατικού Προϋπολογισμού και από 
πόρους του Πράσινου Ταμείου. 

6. Την αριθ. 4 πράξη του Υπουργικού Συμβουλίου της 
6-2-2015 (Α' 24) καθώς και το άρθρο 56 του ν. 4257/2014 
(Α' 93). 

7. Το άρθρο 28 παρ. 1 του ν. 4325/2015 (ΦΕΚ47/Α/2015), 
αποφασίζουμε: 

Α. Καθιερώνουμε την 24ωρη λειτουργία των Δασικών 
Υπηρεσιών της Αποκεντρωμένης Διοίκησης Κρήτης(για 
την υλοποίηση των προγραμμάτων Δασοπροστασίας 
και πρόληψης Λαθροϋλοτομιών) καθορίζοντας ότι το 
σύνολο ή μέρος του μονίμου και του με σχέση εργασί¬ 
ας ιδιωτικού δικαίου υπηρετούντος προσωπικού των 
εν λόγω υπηρεσιών, των κλάδων: ΔΕ Δασοφυλάκων, ΔΕ 
Οδηγών και ΔΕ Τεχνικών οδηγών, ΤΕ και ΔΕ Τεχνικών 
Δομικών Έργων, ΤΕ και ΔΕ Εργοδηγών, ΔΕ Τεχνικών Χει¬ 
ριστών Μηχανημάτων, ΥΕ Δασοφυλάκων και ΥΕ Υπαλ¬ 
λήλων Δασοπροστασίας, θα παρέχει εργασία κατά τις 
απογευματινές ώρεςτων εργασίμων ημερών, καθώς και 
τις νυχτερινές ώρες, τα Σάββατα, τις Κυριακές και τις εξαι¬ 
ρέσιμες ημέρες προς συμπλήρωση της εβδομαδιαίας 
υποχρεωτικής καθ'όλο το έτος 2017. 

Β. Οι υπάλληλοι των ανωτέρω υπηρεσιών θα μετέχουν 
βάσει προγράμματος του Προϊσταμένου της οικείας Δα¬ 
σικής Υπηρεσίας, σύμφωνα με τα ειδικώς καθοριζόμε¬ 
να ανά κατηγορία και κλάδο από το εκάστοτε ισχύον 
πρόγραμμα Δασοπροστασίας και Πρόληψης Λαθροϋ¬ 
λοτομιών. 

Η απόφαση αυτή να δημοσιευθεί στην Εφημερίδα της 
Κυβερνήσεως, και ισχύει από την ημερομηνία δημοσί¬ 
ευσής της. 

Ηράκλειο, 3 Ιανουάριου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΑΝΑΣΤΑΣΙΟΣ ΙΩΑΝΝΟΥ 


Αριθμ. 1/23/28.12.201 6 (4) 

Έγκριση καθιέρωσης με αποζημίωση υπερωρια- 
κής απασχόλησης του προσωπικού μόνιμου και 
με σχέση εργασίας Ιδιωτικού Δικαίου (πλην Ια¬ 
τρών) για το έτος 2017. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΠΑΙΔΩΝ ΑΘΗΝΩΝ 

«Η ΑΓΙΑ ΣΟΦΙΑ» 

Έχοντας υπόψη: 

1) Τις διατάξεις του ν. 4354/2015 (ΦΕΚ 176 τ.Α') «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» όπως ισχύει, άρθρο 20 παρ. Α1» Απο¬ 
ζημίωση για εργασία καθ' υπέρβαση του υποχρεωτικού 
ωραρίου » όπου αναφέρεται ότι «....ή υπερωριακή απα¬ 
σχόληση εγκρίνεται με απόφαση του καθ' ύλην αρμό- 

διού υπουργείου.. Για το προσωπικό των Ν.Π.Δ.Δ. και των 
Ν.Π.Ι.Δ. η απόφαση καθιέρωσης υπερωριακής εργασίας 
εκδίδεται από το Διοικητικό Συμβούλιο ή το όργανο δι¬ 
οίκησης ή το εξουσιοδοτημένο από αυτό όργανο.... 

Στις αποφάσεις αυτές καθορίζεται ο αριθμός των 
υπαλλήλων, το χρονικό διάστημα και οι ώρες υπερω- 
ριακής απασχόλησης τους μέσα στα όρια των πιστώ¬ 
σεων του Προϋπολογισμού τους μη επιτρεπομένης 
της επιβάρυνσης του Προϋπολογισμού Δημοσίων 
Επενδύσεων. 

Οι ανωτέρω αποφάσεις δημοσιεύονται στην Εφημερίδα 
της Κυβερνήσεως και ισχύουν από τη δημοσίευσή τους». 

Οι ώρεςτης υπερωριακής απασχόλησης καθ'υπέρβα¬ 
ση του υποχρεωτικού ωραρίου ορίζονται ανά εξάμηνο, 
χωρίς να υπάρχει δυνατότητα αυξομείωσης μεταξύ των 
δύο εξαμήνων μέσα στο έτος ως εξής: 

Για απογευματινή υπερωριακή εργασία ορίζεται μέ¬ 
χρι 120 ώρες ανά υπάλληλο και ανά εξάμηνο και για 
υπερωριακή εργασία κατά τις νυχτερινές ώρες ή κατά 
τις Κυριακές και εξαιρέσιμες ημέρες μέχρι 96 ώρες ανά 
υπάλληλο καιανά εξάμηνο. 

2) Τις διατάξεις του άρθρου 42 του ν. 4368/2016, σύμ¬ 
φωνα με τις οποίες το λοιπό επιστημονικό μη ιατρικό 
προσωπικό μπορεί να πραγματοποιεί εφημερίες μικτού 
τύπου και εφημερίες ετοιμότητας. 

3) Τα έγγραφα των Διευθυντών των υπηρεσιών Ιατρι¬ 
κής, Νοσηλευτικής, Διοικητικής και Τεχνικής Υποδιεύ¬ 
θυνσης και των Προϊστάμενων των διαφόρωνΤμημάτων, 
από τα οποία προκύπτει ο αριθμός υπαλλήλων που θα 
πραγματοποιήσει υπερωρίες κατά το χρονικό διάστημα 
από 01 /01/2017 μέχρι 31/12/2017. 

4) Από τα ανωτέρω προκύπτει ότι ή υπερωριακή 
απασχόληση έτους 2017 θα αφορά 250 υπαλλήλους με 
46.000 ώρες, προϋπολογισμού 230.000 €. 

Οι ενεργείς, μικτές και εφημερίες ετοιμότητας του επι¬ 
στημονικού προσωπικού αφορούν σε 42 υπαλλήλους 
κλάδων Χημικών, Βιοχημικών, Βιολόγων,Νοσοκομειακών 
Φαρμακοποιών, Ψυχολόγων, Φυσικών- Ακτινοφυσικών 
από 1 -1 -2017 έως 31 -12-2017 για 2.400 εφημερίες έτους 
2017 που αντιστοιχούν σε 46.000 ώρες υπερωριακής 
απασχόλησης, προϋπολογισμού 440.000 €. 

5) Το γεγονός ότι το Νοσοκομείο μας, που διαθέτει 
673 ανεπτυγμένες κλίνες, λειτουργεί όλο το 24ωρο και 
εφημερεύει σε γενική εφημερία ημέρα παρά ημέρα 
και σε εσωτερική εφημερία όλες τις υπόλοιπες ημέρες 
του μήνα, συμπεριλαμβανομένων Κυριακών και εξαι¬ 
ρέσιμων, οι αυξημένες απαιτήσεις παροχής στοιχείων 
προς τα Υπουργεία Υγείας, Οικονομικών και την 1 η ΥΠΕ 
Αττικής, η έλλειψη προσωπικού όλων των υπηρεσιών, 
λόγω μεγάλου αριθμού αποχωρήσεων για συνταξιο- 
δότηση και λόγω χρήσης διαφόρων μακροχρόνιων 
αδειών, όπως μητρότητας, αναρρωτικών κ. α, έχουν 
ως αποτέλεσμα να απαιτείται η πέραν του κανονικού 
ωραρίου εργασία του προσωπικού, τις καθημερινές και 
αργίες, για την εύρυθμη λειτουργία των Υπηρεσιών του 
Νοσοκομείου. 

6) Την υπ'αριθμ. πρωτ. Δ.Σ382/28.12.2016 εισήγηση 
της Προϊσταμένης Διεύθυνσης Διοικητικής Υπηρεσίας, 
αποφασίζουμε: 


Την έγκριση καταβολής αποζημίωσης 

- Υπερωριακής απασχόλησης (Απογευματινή υπε- 
ρωριακή εργασία και υπερωριακή εργασία κατά τις νυ¬ 
χτερινές και εξαιρέσιμες ημέρες) των υπαλλήλων του 
Νοσοκομείου μονίμων και με σχέση εργασίας Ιδιωτικού 
Δικαίου εκτός ιατρών, των υπηρεσιών Νοσηλευτικής, 
Ιατρικής, Διοικητικής και Τεχνικής Υποδιεύθυνσης για 
το έτος 2017, για 250 υπαλλήλους με 46.000 ώρες υπε- 
ρωριακής απασχόλησης, προϋπολογισμού 230.000 € 
που κατανέμεται σε 115.000 € ανά εξάμηνο, σε βάρος 
των ΚΑΕ 261 και 263. 

Ο αριθμός ωρών για απογευματινή υπερωριακή ερ¬ 
γασία ορίζεται μέχρι 120 ώρες ανά υπάλληλο και ανά 
εξάμηνο και για υπερωριακή εργασία κατά τις νυχτερινές 
ώρες ή κατά τις Κυριακές και εξαιρέσιμες ημέρες μέχρι 
96 ώρες ανά υπάλληλο και ανά εξάμηνο. 

- Των ενεργών, μικτών και ετοιμότητας εφημέριων 
του επιστημονικού προσωπικού για το έτος 2017, για 
42 υπαλλήλους με αριθμό εφημέριων 2.400 που αντι¬ 
στοιχούν σε 45.000 ώρες υπερωριακής απασχόλησης, 
προϋπολογισμού 440.000 € (220.000 € ανά εξάμηνο) σε 
βάρος των ΚΑΕ 261 και 263. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 

Ο Πρόεδρος 

ΕΜΜΑΝΟΥΗΛ ΠΑΠΑΣΑΒΒΑΣ 


Αριθμ. 12461/416,362 (5) 

Έγκριση καταβολής αποζημίωσης Υπερω- 
ριακής εργασίας υπαλλήλων του ΓΕΝΙΚΟΥ 
ΑΝΤΙΚΑΡΚΙΝΙΚΟΥ ΟΓΚΟΛΟΓΙΚΟΥ ΝΟΣΟΚΟΜΕΙΟΥ 
ΑΘΗΝΩΝ «Ο ΑΓΙΟΣ ΣΑΒΒΑΣ». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΓΕΝΙΚΟΥ 
ΑΝΤΙΚΑΡΚΙΝΙΚΟΥ ΟΓΚΟΛΟΓΙΚΟΥ ΝΟΣΟΚΟΜΕΙΟΥ 
ΑΘΗΝΩΝ «Ο ΑΓΙΟΣ ΣΑΒΒΑΣ» 

(Συνεδρίαση 475/Θέμα 2/30-12-2016) 

Έχοντας υπόψη: 

Τις διατάξεις του άρθρου 20 του ν. 4354/2015, απο¬ 
φασίζει: 

Εγκρίνει την καταβολή ποσού αποζημίωσης, Υπερωρι- 
ακής απασχόλησης καθημερινής, νυχτερινών, αργιών και 
εξαιρέσιμων των υπαλλήλων του Νοσοκομείου, μονίμων 
και με σχέση εργασίας ιδιωτικού δικαίου, ως αναγράφο¬ 
νται στα έγγραφα των Διευθυντών και Προϊστάμενων της 
Διοικητικής-Τεχνικής και Νοσηλευτικής Υπηρεσίας του 
Νοσοκομείου, για το έτος 2017 ήτοι συνολικός αριθμός 
υπαλλήλων 350 μηνιαίως, καθώς και 150.000 συνολι¬ 
κός αριθμός ωρών ετησίως καθημερινής νυχτερινής και 
Κυριακών και εξαιρέσιμων ημερών συνολικού ποσού 
520.000 € στους κωδικούς Προϋπολογισμού 0261 και 
0263, επιμεριζόμενης σε 260.000€ για το α'εξάμηνο και 
260.000 € για το β' εξάμηνο και ποσό 326.000 € ετησίως 
επιμερισμένο σε 163.000 € για εφημερίες Επιστημονικού 

Προσωπικού α'εξαμήνου και 163.000 € για εφημερίες β' 
εξαμήνου στους ανωτέρω κωδικούς Προϋπολογισμού. 

Η απογευματινή υπερωριακή εργασία ορίζεται ανά 
εξάμηνο μέχρι 120 ώρες ανά υπάλληλο και η υπερωρια- 
κή εργασία κατά τις νυχτερινές ώρες ή κατά τις Κυριακές 
και εξαιρέσιμες ημέρες ορίζεται ανά εξάμηνο σε 96 ώρες 
ανά υπάλληλο, σύμφωνα με τις διατάξεις του αρθ. 20 
του ν. 4354/2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 

Ο Πρόεδρος Δ.Σ. 

ΓΕΩΡΓΙΟΣ ΔΕΝΔΡΑΜΗΣ 


Αριθμ. 12460/362,416 (6) 

Έγκριση αποζημίωσης για εργασία προς συμπλή¬ 
ρωση του υποχρεωτικού ωραρίου του προσωπι¬ 
κού φύλαξης του Νοσοκομείου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΓΕΝΙΚΟΥ 
ΑΝΤΙΚΑΡΚΙΝΙΚΟΥ ΟΓΚΟΛΟΓΙΚΟΥ ΝΟΣΟΚΟΜΕΙΟΥ 
ΑΘΗΝΩΝ «Ο ΑΓΙΟΣ ΣΑΒΒΑΣ» 

(Συνεδρίαση 475/Θέμα 3/30-12-2016) 

Έχοντας υπόψη: 

1. Τις διατάξεις του άρθρου 20 του ν. 4354/2015. 

2. Τις διατάξειςτου άρθρου 97, εδ. Β'του ν. 4368/2016. 

3. Τις διατάξειςτου άρθρου 51 του ν. 4384/2016. 

4. Τις διατάξεις του άρθρου 63 του ν. 4430/2016, απο¬ 
φασίζει: 

Εγκρίνει την καταβολή ποσού αποζημίωσης, προς συ¬ 
μπλήρωση του υποχρεωτικού ωραρίου του προσωπικού 
φύλαξης του συνόλου των κτιριακών εγκαταστάσεων 
του Γ.Α.Ο.Ν.Α. «Ο ΑΓΙΟΣ ΣΑΒΒΑΣ», συνολικού αριθμού 
υπαλλήλων είκοσι δύο (22) για το χρονικό διάστημα από 
01.01.2017 έως και 31.12.2017 και για απασχόληση νυ¬ 
κτερινών, Κυριακών, αργιών και εξαιρέσιμων ημερών, 
μηνιαίας συνολικής δαπάνης τριών χιλιάδων πεντακοσί- 
ων (3.500 ευρώ) που αντιστοιχεί σε απασχόληση χιλίων 
πεντακοσίων (1.500) ωρών μηνιαίως και στον κωδικό 
προϋπολογισμού 0423 «αμοιβή λοιπών που εκτελούν 
υπηρεσία προς σύναψη σύμβασης μίσθωσης έργου», 
άρθρ. 97 του ν. 4368/2016. 

Λαμβάνοντας πάντα υπόψη ότι το Νοσοκομείο λει¬ 
τουργεί σε 24ωρη βάση και το εν λόγω προσωπικό εργά¬ 
ζεται με βάρδιες και ότι το ανωτέρω ποσό δεν υπερβαίνει 
το πλαφόν που ορίζει η προκήρυξη και είναι μέσα στο 
πλαίσιο που ορίζει ο νόμος και οι συγκεκριμένες πιστώ¬ 
σεις έχουν δεσμευθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 
Ο Πρόεδρος Δ.Σ. 

ΓΕΩΡΓΙΟΣ ΔΕΝΔΡΑΜΗΣ 


Αριθμ. 12459/416,362 (7) 

Έγκριση αποζημίωσης για εργασία προς συμπλή¬ 
ρωση του υποχρεωτικού ωραρίου του προσωπι¬ 
κού σίτισης του Νοσοκομείου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΓΕΝΙΚΟΥ 
ΑΝΤΙΚΑΡΚΙΝΙΚΟΥ ΟΓΚΟΛΟΓΙΚΟΥ ΝΟΣΟΚΟΜΕΙΟΥ 
ΑΘΗΝΩΝ «Ο ΑΓΙΟΣ ΣΑΒΒΑΣ» 

(Συνεδρίαση 475/Θέμα 1/30-12-2016) 

Έχοντας υπόψη: 

1. Τις διατάξεις του άρθρου 20 του ν. 4354/2015. 

2. Τ ις διατάξειςτου άρθρου 97, εδ. Β'του ν. 4368/2016. 

3. Τις διατάξειςτου άρθρου 51 του ν. 4384/2016. 

4. Τ ις διατάξεις του άρθρου 63 του ν. 4430/2016, απο¬ 
φασίζει: 

Εγκρίνει την καταβολή ποσού αποζημίωσης, προς συ¬ 
μπλήρωση του υποχρεωτικού ωραρίου του προσωπι¬ 
κού σίτισης του συνόλου των κτιριακών εγκαταστάσεων 
του Γ.Α.Ο.Ν.Α. «Ο ΑΓΙΟΣ ΣΑΒΒΑΣ», συνολικού αριθμού 
υπαλλήλων δέκα πέντε (15) για το χρονικό διάστημα 
από 01.01.2017 έως και 31.12.2017 και για απασχόληση 
καθημερινών, Κυριακών, αργιών και εξαιρέσιμων ημε¬ 
ρών, μηνιαίας συνολικής δαπάνης επτακοσίων πενήντα 
(750 ευρώ) που αντιστοιχεί σε απασχόληση τριακοσί- 
ων (300) ωρών μηνιαίως και στον κωδικό προϋπολο¬ 
γισμού 0423 «αμοιβή λοιπών που εκτελούν υπηρεσία 
προς σύναψη σύμβασης μίσθωσης έργου» αρθρ. 97 
του ν. 4368/2016. 

Λαμβάνοντας πάντα υπόψη ότι το Νοσοκομείο λει¬ 
τουργεί σε 24ωρη βάση και το εν λόγω προσωπικό εργά¬ 
ζεται με βάρδιες και ότι το ανωτέρω ποσό δεν υπερβαίνει 
το πλαφόν που ορίζει η προκήρυξη και είναι μέσα στο 
πλαίσιο που ορίζει ο νόμος και οι συγκεκριμένες πιστώ¬ 
σεις έχουν δεσμευθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2016 
Ο Πρόεδρος Δ.Σ. 

ΓΕΩΡΓΙΟΣ ΔΕΝΔΡΑΜΗΣ 


Αριθμ. Ε.Ι.Π.: 3947 (8) 

Υπερωρίες προσωπικού για το έτος 2017. 

Ο ΠΡΟΕΔΡΟΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ 
ΤΟΥ ΕΛΛΗΝΙΚΟΥ ΙΝΣΤΙΤΟΥΤΟΥ ΠΑΣΤΕΡ 

Έχοντας υπόψη: 

1. Το ν. 4310/2014 «Έρευνα,Τεχνολογική Ανάπτυξη και 
Καινοτομία και άλλες διατάξεις» (ΦΕΚ Α' 258/8.12.2014), 
όπως τροποποιήθηκε με το ν. 4386/2016 (ΦΕΚ Α' 83/ 
11.5.2016) «Ρυθμίσεις για την έρευνα και άλλες διατά¬ 
ξεις» και ισχύει. 

2. Το ν. 3733/2009 (ΦΕΚ Α' 7/28.1.2009) «Κύρωση της 
Σύμβασης μεταξύ της Κυβέρνησης της Ελληνικής Δη¬ 
μοκρατίας, του Ινστιτούτου Παστέρ και του Ελληνικού 
Ινστιτούτου Παστέρ». 

3. Την υπ'αριθμ. 78508/17.05.2016 κοινή απόφαση 
των Υπουργών Παιδείας, Έρευνας και Θρησκευμάτων, 
του Υπουργού Υγείας και του Αναπληρωτού Υπουρ¬ 
γού Παιδείας, Έρευνας και Θρησκευμάτων (ΦΕΚ ΥΟΔΔ 
252/19.05.2016) με θέμα: «Αποδοχή παραίτησης μελών 
του Διοικητικού Συμβουλίου του Ελληνικού Ινστιτούτου 
Παστέρ (Ε.Ι. Παστέρ) και ορισμός μελών αυτού σε αντι¬ 
κατάσταση των παραιτηθέντων.». 

4. Την υπ' αριθμ. 176976/5.11.2015 κοινή απόφαση 
του Υπουργού Παιδείας, Έρευνας και Θρησκευμάτων, 
του Υπουργού Υγείας και του Αναπληρωτού Υπουρ¬ 
γού Παιδείας, Έρευνας και Θρησκευμάτων (ΦΕΚ ΥΟΔΔ 
833/19.11.2015) με θέμα: «Ορισμός μελών και συγκρό¬ 
τηση του Διοικητικού Συμβουλίου του Ελληνικού Ινστι¬ 
τούτου Παστέρ». 

5. Το ν. 3861/2010 (ΦΕΚ Α' 112/13.7.2010) «Ενίσχυση 
της διαφάνειας με την υποχρεωτική ανάρτηση νόμων και 
πράξεων των Κυβερνητικών, διοικητικών και αυτοδιοι- 
κητικών οργάνων στο Διαδίκτυο Πρόγραμμα Διαύγεια», 
όπως ισχύει. 

6. Την απόφαση της 1 ης συνεδριάσεως (7.12.2015) του 
Διοικητικού Συμβουλίου του Ελληνικού Ινστιτούτου Πα¬ 
στέρ, κατά την οποία το Δ.Σ. συγκροτήθηκε σε σώμα. 

7. Το θέμα Β2 της ημερήσιας διάταξης της 10ης Συ- 
νεδριάσεως της 9ης Δεκεμβρίου 2016 του Διοικητικού 
Συμβουλίου. 

8. Την υπ'αρίθμ. 3720/1.12.2016 εισήγηση της Προϊ- 
σταμένης του Τμήματος Διοίκησης και του Προϊσταμέ¬ 
νου του Τμήματος Οικονομικών. 

Το Διοικητικό Συμβούλιο του Ελληνικού Ινστιτούτου 
Παστέρ στην 10η/09.12.2016 Συνεδρίασή του ομόφωνα 
αποφάσισε και ενέκρινε την υπερωριακή εργασία προ¬ 
σωπικού ιδιωτικού δικαίου αορίστου και ορισμένου χρό¬ 
νου του Ελληνικού Ινστιτούτου Παστέρ ως εξής: 

Για 21 ιδιωτικού δικαίου αορίστου χρόνου και 2 ιδιωτι¬ 
κού δικαίου ορισμένου χρόνου υπαλλήλους 2600 ώρες, 
συνολικής δαπάνης ύψους 15.000 ευρώ. Συγκεκριμένα: 


Περιγραφή 

Σύνολο ωρών 

για επτά (7) ιδιωτικού δικαίου αορίστου 
χρόνου κλάδων ΔΕ/ΤΕ/ΠΕ Διοικητικών 
και ή/ Οικονομικών 

850 


για έναν (1) ιδιωτικού δικαίου αορίστου 
χρόνου κλάδου ΔΕ Φύλακα 

200 

για έξι (6) ιδιωτικού δικαίου αορίστου 
χρόνου κλάδων ΥΕ/ΔΕ Τεχνικών 

350 

για δύο (2) ιδιωτικού δικαίου ορισμένου 
χρόνου κλάδου 

400 

ΠΕ Πληροφορικής 


για τρεις (3) ιδιωτικού δικαίου αορίστου 
χρόνου κλάδων ΥΕ/ΔΕ Καθαριστριών 

200 

για τέσσερις (4) ιδιωτικού δικαίου αορί¬ 
στου χρόνου κλάδων ΔΕ/ΤΕ/ΠΕ Τεχνικών 
εργασηρίων 

600 


Αιτιολόγηση 

α) φύλαξη των κτιριακών και μηχανολογικών εγκατα¬ 
στάσεων του Ε.Ι. ΠΑΣΤΕΡ, λόγω της φύσης του αντικειμέ¬ 
νου και των ερευνητικών δραστηριοτήτων του. 

β) υποστήριξη λειτουργίας του Αμφιθεάτρου για εκ¬ 
παιδευτικούς σκοπούς, διενέργεια συνεδρίων/σεμινα- 
ρίων/εκδηλώσεων. 

γ) συνεχής λειτουργία του Διαγνωστικού Τμήματος και 
των εργαστηρίων αναφοράς κατά την εκδήλωση κρίσε¬ 
ων επιδημίας ή πανδημίας, τόσο για την εργαστηριακή 
επιδημιολογική επιτήρηση των επιδημιών, όσο και για 
την επείγουσα ανίχνευση των ιών σε κλινικά δείγματα 
ασθενών νοσοκομείων. 

δ) υποστήριξη των λοιπών εκπαιδευτικών, επιστημο¬ 
νικών δραστηριοτήτων και δράσεων προώθησης και 
ανάπτυξης του Ινστιτούτου. 

Το κόστος της εν λόγω δαπάνης δύναται να καλυφθεί 
από ίδια έσοδα, το πρόγραμμα «Τεχνική Βοήθεια» (κωδ. 
λογ. 92.25.0000), καθώς και από έσοδα από συμβόλαια 
με τρίτους, οικονομικού έτους 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2016 

Ο Πρόεδρος Δ.Σ. 

ΒΑΣΙΛΕΙΟΣ ΤΣΙΚΑΡΗΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^εΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 


























